**Egyek Nagyközség Önkormányzata Képviselő-testületének \_\_\_\_\_\_\_/2025. (II. 13.) önkormányzati rendelete**

**az önkormányzat 2025. évi költségvetéséről és végrehajtásának rendjéről**

[1] E rendelet célja Egyen Nagyközség Önkormányzatának és intézményeinek 2025. évi költségvetése, bevételi és kiadási tételeinek elfogadása, 2025. évi működési keretrendszerének meghatározása.

[2] Egyek Nagyközség Önkormányzati Képviselő-testülete a Magyarország 2025. évi központi költségvetéséről szóló 2024. évi XC. törvény által biztosított források figyelembe vételével, az Államháztartásról szóló 2011. évi CXCV. törvény, és az Alaptörvény 32. cikk (1) bekezdésének a) és f) pontja alapján Egyek Nagyközség Önkormányzata 2025. évi költségvetéséről, módosításának és végrehajtásának rendjéről a következőket rendeli el:

**A rendelet hatálya**

**1. §**

A rendelet hatálya kiterjed Egyek Nagyközség Önkormányzat Képviselő-testületére és bizottságaira, az önkormányzat irányítása alá tartozó:   
a.) költségvetési szerv (továbbiakban: intézmény)   
b.) önkormányzat hivatala   
költségvetésére, költségvetésének módosítására.

**A költségvetés címrendje**

**2. §**

A képviselő testület a rendelet 1. melléklete szerint állapítja meg a költségvetés címrendjét.

**A költségvetés bevételei és kiadásai**

**3. §**

(1) Egyek Nagyközség Önkormányzat Képviselő-testülete a 2025. évi költségvetése az alábbi:

*a)* **Bevételek mindösszesen: 1 445 698 715 Ft**

*b)* **Kiadások mindösszesen: 1 547 498 925 Ft**

(2) **KÖLTSÉGVETÉS ÖSSZESEN:**

*a)* Költségvetési bevételek összesen: 1 258 378 367 Ft

*b)* Költségvetési kiadások összesen: 1 483 121 347 Ft

*c)* **Költségvetési hiány:** **224 742 980 Ft**

*d)* **Költségvetési hiány belső finanszírozására szolgáló pénzforgalom nélküli bevételek:**

*e)* Előző évi költségvetési maradvány (várható): 175 046 133 Ft

*f)* Áh-on belüli megelőlegezések: 12 274 215 Ft

*g)* Áh-on belüli megelőlegezések visszafizetése: 12 274 215 Ft

*h)* **Belső finanszírozás egyenlege: 175 046 133 Ft**

(3) **Költségvetési hiány külső finanszírozására szolgáló finanszírozási célú műveletek:**

*a)* Hitelek bevételei: -------------- Ft

*b)* Hiteltörlesztés kiadásai: 52 103 363 Ft

*c)* **Finanszírozási műveletek egyenlege:** **-52 103 363 Ft**

***I. Költségvetési bevételek***

**4. §**

(1) A 3. §-ban megállapított bevételi főösszeg önkormányzati és költségvetési szervei bevételi forrásonkénti bontását főbb jogcím-csoportonkénti részletezettségben e rendelet 2. melléklete tartalmazza.

(2) Az Önkormányzat, az Egyeki Polgármesteri Hivatal, és a Tárkányi Béla Könyvtár és Művelődési Ház költségvetési szerv bevételeit kormányzati funkciónként a 3. melléklet, 6. melléklet, 8. melléklet mutatja.

(3) Az Önkormányzat, az Egyeki Polgármesteri Hivatal, és a Tárkányi Béla Könyvtár és Művelődési Ház költségvetési szerv bevételeit, kötelező- és önként vállat feladatonként, kormányzati funkciónként a 4. melléklet, 5. melléklet, 7. melléklet, 9. melléklet mutatja.

(4) Az állami támogatások jogcímenkénti bontását a 10. melléklet mutatja.

***II. Költségvetési kiadások***

**5. §**

(1) Az önkormányzat és költségvetési szervei kiadási előirányzatait kiemelt előirányzatok szerinti bontásban, a 11. melléklet tartalmazza.

(2) Az önkormányzat és költségvetési szerve működési, fenntartási kiadási előirányzatait a Képviselő-testület a következők szerint határozza meg:   
Működési kiadások előirányzata összesen: 1 156 808 043 Ft

*a)* Személyi jellegű kiadások 650 396 391 Ft

*b)* Munkaadókat terhelő járulékok és   
szociális hozzájárulási adó 64 228 508 Ft

*c)* Dologi jellegű kiadások 300 964 113 Ft

*d)* Ellátottak pénzbeli juttatásai 19 763 000 Ft

*e)* Egyéb működési célú kiadások 109 181 816 Ft

*f)* Finanszírozási kiadások 12 274 215 Ft

(3) Az (2) bekezdésben megállapított működési kiadások önkormányzati és költségvetési szervei kiemelt előirányzatok szerinti bontását a 19. melléklet tartalmazza.

(4) Az önkormányzat felújítási és felhalmozási kiadásait a Képviselő-testület a következők szerint határozza meg:   
Felhalmozási kiadások összesen: 390 690 882 Ft

*a)* Beruházások 336 587 519 Ft

*b)* Felújítások 2 000 000 Ft

*c)* Finanszírozási kiadások 52 103 363 Ft

(5) Az önkormányzat és költségvetési szervei felújítási előirányzatait célonként, felhalmozási kiadásait feladatonként az 20. melléklet tartalmazza.

(6) A többéves kihatással járó döntésekből származó kötelezettségeket célok szerint a 21. melléklet tartalmazza.

(7) Az önkormányzat 3 évre épülő működési és felhalmozási célú bevételi és kiadási előirányzatai mérlegrendszerben a 25. mellékletben kerülnek kimutatásra.

(8) Az év várható bevételi és kiadási előirányzatainak teljesüléséről az előirányzat-felhasználási ütemtervet a 23. melléklet mutatja.

(9) Az Önkormányzat, az Egyeki Polgármesteri Hivatal, a Tárkányi Béla Könyvtár és Művelődési Ház költségvetésének feladatonkénti megoszlását a rendelet 12. melléklete, 15. melléklete, 17. melléklete tartalmazza.

(10) Az Önkormányzat, az Egyeki Polgármesteri Hivatal, a Tárkányi Béla Könyvtár és Művelődési Ház költségvetésének kötelező feladatonkénti megoszlását a rendelet 13. melléklete, 16. melléklete, 18. melléklete tartalmazza.

(11) Az Önkormányzat költségvetésének önként vállalt feladatonkénti megoszlását a rendelet 14. melléklete tartalmazza.

(12) A közvetett támogatások kimutatását a 24. melléklet tartalmazza.

(13) Az önkormányzat összevont költségvetési mérlegét a 22. melléklet tartalmazza.

(14) Az önkormányzat EU-s támogatással megvalósuló pályázatainak bevételi, kiadási előirányzatát a 27. melléklet tartalmazza.

(15) Az önkormányzat adósságot keletkeztető ügyletekből és kezességvállalásokból fennálló kötelezettségeit a 28. melléklet tartalmazza.

(16) Az önkormányzat saját bevételeinek részletezése az adósságot keletkeztető ügyletből származó tárgyévi fizetési kötelezettség megállapításához a 29. melléklet tartalmazza.

***III. Tartalékok***

**6. §**

Az önkormányzat az alábbi működési tartalékokat állapítja meg, a 26. melléklet szerint, 38 755 816 Ft.

**Az előirányzatok feletti jogosultsággal és a költségvetés módosításával kapcsolatos rendelkezések**

**7. §**

A Képviselő-testület az előirányzatok feletti jogosultságot az alábbiak szerint szabályozza:

*a)* A tartalék előirányzatának felhasználásról a Polgármester dönt.   
A tartalék felhasználásáról a Polgármester utólag, a soron következő képviselő-testületi ülésen tájékoztatja a képviselő-testületet.

*b)* A költségvetési szervek közötti előirányzat átcsoportosítás Képviselő-testületi döntés alapján történhet.

*c)* A költségvetési intézmények vezetői a meghatározott célra átvett pénzeszközökkel saját hatáskörben módosíthatják költségvetési előirányzataikat és erről a Képviselő-testületet negyedévente tájékoztatják. Az egyéb bevételek miatt előirányzat módosításokat és kiemelt előirányzat csoportok közötti átcsoportosításokat az intézmények vezetői a Képviselő-testületnél kezdeményezhetik.

*d)* A központi költségvetésből meghatározott célra juttatott, érdemi döntést nem igénylő támogatások összegét és az a.)-c.) pontok szerinti módosításokat, átcsoportosításokat a soron következő rendeletmódosításba be kell építeni.

**A költségvetés végrehajtásával kapcsolatos rendelkezések**

**8. §**

(1) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(2) A költségvetési szerv köteles a gazdálkodás vitelét, könyvvitelét meghatározó szabályzatot a mindenkor érvényes központi szabályozás figyelembe vételével elkészíteni, illetve a szükséges módosításokat végrehajtani. A szabályozásbeli hiányosságokért a felelősség a jegyzőt terheli.

(3) A Képviselő-testület felhívja a polgármestert és a költségvetési szervek vezetőit, a költségvetésben előírt bevételek beszedésére, azok lehetőség szerinti növelésére.

(4) Az önkormányzat tulajdonát képező vagyon értékesítésére az önkormányzat vagyonrendeletében meghatározottak az irányadók.

(5) Az önkormányzat tulajdonát képező vagyon ingyenes átruházása, követelésről történő lemondása – a vagyonrendeletben meghatározott értékhatár esetében - a Képviselő-testület hatáskörébe tartozik.

(6) Ha az önkormányzat javára vagyonról lemondanak, elfogadása értékhatár nélkül a Képviselő-testület hatáskörébe tartozik.

(7) A nettó ötmillió forintot elérő vagy azt meghaladó értékű- árubeszerzésre, építési beruházásra, szolgáltatás-megrendelésre, vagyonértékesítésre, vagyonhasznosításra, vagyon vagy vagyoni értékű jog átadásra, valamint koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetén annak időtartamát, valamint az említett adatok változásait a szerződés létrejöttét követően a (8) bekezdésben foglaltak szerint kell közzétenni.

(8) A (7) bekezdésben előírt közzétételről történő intézkedés a polgármester feladata.

(9) Azon felhalmozási kiadások tekintetében, amelyeknek fedezeteként a 2025. évi költségvetésben fejlesztési célú támogatás került meghatározásra, pályázat lebonyolításával kapcsolatos kötelezettségvállalásra csak abban az esetben kerülhet sor, ha a pályázat pozitív elbírálásban részesült a támogató hatóság részéről.

**Pénzellátás, támogatások folyósítása**

**9. §**

A helyi önszerveződő közösségek támogatására, pénzeszköz átadásokra biztosított előirányzat felhasználására, elszámolási kötelezettséget tartalmazó megállapodások alapján kerülhet sor.

**A 2025. évi hiány finanszírozásának módja és a költségvetési maradványokhoz kapcsolódó elvek**

**10. §**

(1) Az önkormányzat gazdálkodása során működési hiány nem keletkezhet.

(2) A költségvetési maradvány elszámolásának alapja a hatályos jogszabályok alapján módosított előirányzat.

(3) A költségvetési maradványt az önkormányzat hivatalának Közgazdasági irodája az éves beszámolóhoz kapcsolódóan felülvizsgálja.

(4) A költségvetési maradvány felhasználásáról a 2024. évi zárszámadás tárgyalásakor a Képviselő-testület dönt.

**Pénz- tőke és hitelműveletek**

**11. §**

(1) Egyek Nagyközség Önkormányzata és a hozzá tartozó költségvetési szervek költségvetési elszámolási számláit az MBH Bank Nyrt. vezeti.   
Az Egyek Nagyközség Önkormányzatának gazdálkodása során jelentkező hitelfelvétel tekintetében a hitelszerződés megkötését, hitel műveletekkel kapcsolatosan felmerülő feladatokat az MBH Bank Nyrt. végzi.

(2) Az egyes fejlesztési célú projektek lebonyolításával kapcsolatos kiadásokat és bevételeket - a jogszabályi előírásoknak megfelelően - a Magyar Államkincstárnál vezetett elkülönített számlákon bonyolítja.

(3) Az önkormányzat átmenetileg szabad pénzeszközeinek a számlavezető pénzintézetnél rövidlejáratú kamatozó betétként történő lekötéséről – a gazdálkodás zavartalan biztosítása mellett - a polgármester rendelkezik.

(4) A 30 napon belüli visszafizetési kötelezettségű munkabér megelőlegezési hitel felvételére a polgármester jogosult, melynek forgalmáról a költségvetési gazdálkodási beszámolókban a képviselő-testületet tájékoztatja.

(5) A költségvetésben tervezett fejlesztési célú hitel felvételéről a Képviselő-testület dönt.

(6) Az önkormányzat adósságot keletkeztető ügyletet a Magyarország gazdasági stabilitásáról szóló 2011. év CXCIV. törvény figyelembe vételével köthet érvényesen.

**Köztisztviselők illetményalapja, közalkalmazottak juttatása**

**12. §**

(1) A Képviselő-testület a köztisztviselők illetményalapját 2019. január 1-től 46 380 Ft-ban állapította meg, ez az illetményalap az irányadó a 2025. évben is.

(2) A Képviselő-testület a köztisztviselők tekintetében a 2025. évben is a 2025. évhez hasonlóan a személyi illetményt alkalmazza.

**Tartozásokkal kapcsolatos eljárás**

**13. §**

(1) Az önkormányzat képviselő testülete a felügyelete alá tartozó költségvetési szervhez önkormányzati biztost jelöl ki, ha a költségvetési szerv 30 napon túli tartozásállományát egy hónap alatt nem képes 30 nap alá szorítani és tartozásának mértéke eléri az éves eredeti előirányzat 10 %-át, vagy 100 millió forintot.

(2) Az (1) bekezdés fennállása esetén a költségvetési szerv vezetője köteles a polgármester útján a Képviselő-testületet haladéktalanul írásban értesíteni.

(3) Az írásbeli értesítést követő 3 munkanapon belül a költségvetési szervnél a polgármester célvizsgálatot köteles elrendelni.

**Hatályba léptető és záró rendelkezések**

**14. §**

(1) E rendeletben nem szabályozott kérdésekben a Magyarország 2025. évi központi költségvetéséről szóló 2024. évi XC. törvény, az Államháztartásról szóló 2011. évi CXCV. törvény, és az államháztartásról szóló törvény végrehajtásáról 368/2011.(XII.31) Kormányrendelet előírásait kell alkalmazni.

(2) A rendelet kihirdetéséről a jegyző gondoskodik.

**15. §**

Hatályát veszti a 2025. évi költségvetési gazdálkodás átmeneti szabályairól szóló 25/2024. (XII. 11.) önkormányzati rendelet.

**16. §**

Ez a rendelet a kihirdetését követő napon lép hatályba.

Egyek, 2025. február 13.

|  |  |
| --- | --- |
| Dr. Miluczky Attila  polgármester | Csepreginé Kocsis Nóra  jegyző |

A rendelet kihirdetve: 2025. 02. 13.

|  |  |
| --- | --- |
|  | Csepreginé Kocsis Nóra  jegyző |