**BESZÁMOLÓ**

**A Tárkányi Béla Könyvtár és Művelődési Ház**

**2024.évi tevékenységéről**

**Készítette: Feketéné Zsiga Veronika**

**közm.szakember**

**Rövid összefoglaló**

Egyek Nagyközség kulturális intézménye a kötelező feladatellátást közösségi színtér és KSZR-ben működő nyilvános könyvtár fenntartásával oldja meg. A könyvtár a Könyvtárellátási Szolgáltató Rendszeren belül 2024. januárjától a Debreceni Méliusz Juhász Péter Könyvtárral kötött szerződés alapján a megyei könyvtár által ellátva, mint szolgáltató hely működik.

Az átalakulás, a KSZR elvárásai jelentős mennyiségű feladatot adnak, ezért az egységesítés jelenleg is folyamatban van, zajlik a könyvállomány matricázása, raktári jelzettel való ellátása.

A Megyei Könyvtár átvizsgálta az állományt és elvégezte a leválogatást, ezért összesen több mint 4519 db könyv és 179 db videókazetta törlésére került sor.

Pályázatott adtunk be a Megyei Könyvtár koordinálásával: Könyvtári Kihívás című pályázatra

A pályázat célja, hogy a könyvtárak innovatív módszerekkel népszerűsítsék az olvasást, növeljék látogatószámukat és a kölcsönzések számát. A program kiemelten fókuszál a könyvtárak közösségi szerepére, és az intézmények saját múltbéli teljesítményéhez viszonyítva méri a fejlődésüket. A Könyvtári Kihívás kiemelt célcsoportjai a gyermekek és a fiatalok, valamint az anyaországon kívüli, Kárpát-medencei magyarok.

**Szervezet**

A Tárkányi Béla Könyvtár és Művelődési Ház 4069 Egyek, Hunyadi J. u. 48/F

Az intézmény fenntartója Egyek Nagyközség Önkormányzata.

Telephelyeink:

-Tájház

-Alkotóház

A központi helyen 2 fő alkalmazott és 3 közfoglalkoztatott, a tájházban 2 fő közfoglalkoztatott, látta el a mindennapi feladatokat.

2024-ben 3 fő kolléga vonult nyugdíjba Gábor Istvánné Intézményvezető, Koroknai Imréné és Hegyi Tiborné tájházgondnokok.

Október 21- től a központi helyen 1 fő alkalmazott lája el a könyvtári és közművelődési feladatokat, 4 fő közfoglalkoztatott segíti munkáját.

A dolgozók éves szabadságolása miatt a könyvtár

2024.07.16 – 2024.07.29. és 2024.12.17 – 2025.01.10. között zárva tartott.

**Minőségirányítás**

Használói elégedettségmérés nem történt.

A Megyei Könyvtár és a Nemzeti Művelődési Intézet szervezi, koordinálja és ellenőrzi a statisztikai adatszolgáltatását, a mutatószámok értelmezését.

A Megyei Könyvtárral az elsődleges kapcsolattartási forma az elektronikus levél és a telefon. Havonta egyszer személyesen is kijárnak a kollégák, megbeszéljük az aktuális problémákat, átadják a friss információkat.

**Infrastruktúra**

A kölcsönző tér egyben az olvasó tér is, ahol kialakításra került egy gyermeksarok a Megyei Könyvtár jóvoltából (1db játszó szőnyeg - 2db kisasztal -8db kisszék -4db babzsák)

A fizikai terek és az infokommunikációs eszközpark állapotában jelentős változás nem történt.

Emeleti teakonyhában beszerelésbe került egy újszerű állapotban lévő Zanussi típusú gázkályha. A Szent János Katolikus Bölcsőde, Óvoda, Általános Iskola, és Ami vezetőségétől kaptuk, mézeskalács szakkörünk minden héten használja.

Az olvasótérben 8m2 en a salétromos fal javítására került közmunka keretein belül.

**A könyvtár állománya, feldolgozás, állományfeltárás**

Könyvtárunk általános gyűjtőkörű, felnőtt és gyerek szépirodalmi és szakirodalmi könyvek egyaránt megtalálhatók. A megrendelt könyveknél figyelembe vesszük az olvasói igényeket. Nagy hangsúlyt fektetünk a megfelelő gyerekkönyvek meglétére, hisz az olvasóvá nevelést egészen kicsi korban kell elkezdeni, és tudatosítani kell a gyerekekben, hogy az értő olvasásra az életünk különböző területein szükségünk van.

Az állománygyarapítás egész évben folyamatos volt. Ezen új dokumentumok kölcsönzése aláírásos módszerrel történik, a közös adatbázis létrejöttéig. Az előkészítő munkát megkezdtük, a formai szerkesztés és az adatok ellenőrzése, kiegészítése folyamatban van.

Az új könyvek 100%-ban bekerülnek az online katalógusba. Huntéka rendszerben történő rögzítését a Méliusz Juhász Péter Könyvtár végzi.

Igy a könyvrendelést – átvétel után – rögtön a polcokra tehetjük az olvasóknak.

2024. december 31-én a könyvállomány nagysága 20083 db könyv ebből KSZR –es beszerzés 469 db könyv.

Folyóirat állományunk 8 féle időszaki kiadvánnyal állt az olvasók rendelkezésére, amelyek kölcsönzése papíralapon történik.

**Könyvtárközi kölcsönzés:**

A könyvtárunkból hiányzó műveket olvasóink kérésére más könyvtárakból kölcsönözzük, a Megyei könyvtár teljesen ingyenes szolgáltat.

**Szolgáltatások**

A könyvkölcsönzés mellett nagy szükség van az egyéb szolgáltatásokra: nyomtatás, fénymásolás, szkennelés, e-mail és fax küldés, spirálozás.

Segítségnyújtás pl. időpont foglalás, önéletrajz írás, nyomtatványok letöltése, információ keresés és szolgáltatás az internetről.

Távolról elérhető szolgáltatás: on-line katalógus Huntéka

Továbbra is lehetőség van a könyvtári dokumentumok házhoz szállítására is.

**Partnerségi együttműködések**

A helyi iskolával, óvodával, civil szervezetekkel, a környékbeli könyvtárakkal jó kapcsolatot ápolunk.

Több iskolával is van együttműködési megállapodásunk, ebben az évben 7 diák teljesített a könyvtárban kötelező közösségi szolgálatot. A diákok részt vehettek a könyvtári állomány selejtezésében, állományalakításban, valamint segítették munkánkat a nyári Kézműves - Olvasó Táborban.

Rendszeresen együtt működünk a Látássérültek Észak-alföldi Regionális egyesületével, és a Mozgáskorlátozottak Hajdú-Bihar megyei szövetségével. Fogadó óráikat is a könyvtárunkban tartják.

Vöröskereszt évi 4 alkalommal a könyvtárban bonyolítja le a rendszeres véradást.

**PR/ marketing**

A könyvtár Facebook és Instagram oldalán rendszeresen tájékoztatjuk az érdeklődőket a rendezvényekről és az új dokumentumokról, valamint az olvasók egy részével itt tartjuk a kapcsolatot.

Rendezvényeinkről plakátot is készítünk. Élőszavas tájékoztatás mellett személyre szóló meghívókat is küldünk ki online formában.

**Csoportjaink:**

**Nőklub**

Jól mozgósítható csoport, tevékenyen részt vesznek a község életében, példa értékűen működik, sajnos a tagok átlag életkora egyre magasabb, nincs utánpótlás.

Saját programjaikon kívül, aktívan segítik más csoportok, szervezetek munkáját is.

A Tiszacsegei Nyugdíjas egyesület tagjaival szoros kapcsolatot ápolnak, közös kirándulásokat szerveznek.

**Egyedülállók Klubja**

Havi rendszereséggel találkoznak a tagok, céljuk a kikapcsolódás, szabadidő hasznos eltöltése. Rendezvényeinket szívesen látogatják.

**Csipke-klub**

Hetente találkoznak a klubtagok. Ebben az évben a csipkeverésen kívül nagy szerepet kapott a horgolás és hímzés technikájának elsajátítása.

**A 2024-ben a következő könyvtári rendezvényeink voltak**

**Január 23.** Magyar Kultúra Napja - Irodalmi kávéház

**Április 11.** Könyvbemutató a Magyar Költészet Napja alkalmából

Makai Éva Téli mesék – Kis barátok nagy kalandjai Illusztrátor Dudits Luca

**Április 30**. Árva Norbert Rendőr Főtörzsőrmester úr előadása a digitális biztonságról.

**Május 26.** Gyermeknap

Okoska botocska bábelőadás / Hajdú – Sárrét Fejlődéséért Egyesület jóvoltából/

Bigyóka Bohóc zenés interaktív műsora / KSZR-es rendezvény/

**Augusztus 12 - Augusztus 16**. Kézműves -Olvasó tábor

**Szeptember 30.** Magyar Népmese napja rajzverseny

**December 20.** Adventi Kézműves Délután /mézeskalács –készítő szakkör tagjaival/

**Közművelődési Feladatok Megvalósítása**

A közösségi színtér és könyvtár egymást kiegészítve szolgálja a település lakosságának kulturális igényét. Programjainkat és szolgáltatásainkat is ennek megfelelően alakítottuk ki.

Helyszínt biztosítottunk, és a rendezvény lebonyolításában segítséget nyújtottunk helyi intézmények, civil szervezetek részére.

Helyszint biztosítottunk az ingyenes szűrőbuszos vizsgálatoknak, amit egyre többen vesznek igénybe.

Református Egyházközösség minden hónap utolsó vasárnapján, Istentiszteletet tart előterünkben.

Egyeki Horgászegyesület évi taggyűlését is könyvtárunkban tartja.

Évadzáró rendezvényét a Hit Gyülekezete December 14-én intézményünkben tartotta.

Idén is csatlakoztunk gyűjtőpontként a ”Legyél te Mosolyvarázsló! Gyűjtsünk csokit együtt Mikulásra! A debreceni és miskolci onko-hematológián kezelt gyermekek részére. Az összegyűjtött csokoládék Vitéz Józsika és családja segítségével értek célba.

***„ A Hála egy talajigényes virág, ami csak nemes szívben tud gyökeret verni!”***

DJP pontként működik intézményünk, melynek feladata a segítségnyújtás digitális eszközökkel.

Segítséget nyújtottunk a lakosságnak az Ingyenes lakossági LED- csereprogram és a Lakossági Födémszigetelés regisztrációjához.

A LED fényforrások kiosztását, utómunkálatokat intézményünkben végeztük, munkánkat segítették a diákmunkások.

**Gyermekmegőrző:** A nyári hónapokra gyermekfelügyeletet biztosítunk a közfoglalkoztatottak iskoláskorú gyermekei részére. Helyszín Tájház

Nyáron fogadjuk a Tiszadorogmán táborozó gyermekeket, akikkel tárlatvezetés után népi játékokat játszunk. A Boglya Feszt egyeki programjainak helyet biztosítunk.

**Csoportjaink:**

**Népdalkör**

Erőss Lászlóné karnagy vezetésével a helyi rendezvényeken kívül több településen is képviseltetik magukat színvonalas műsorukkal. Hajdú-Bihar vármegye, Heves vármegye, Jász- Nagykun- Szolnok vármegye településein is, a Szőke Tisza Népzenei Együttessel közösen. Sajnos a tagok átlag életkora egyre magasabb itt is, s nincs utánpótlás.

**Felnőtt Néptánccsoport**

Heti rendszerességgel találkoznak, települési rendezvényeink mellett Tiszacsege - Újszentmargita programjait is színesítik műsorukkal.

Fonó – Tánc - Ház kezdeményezésük 2 alkalommal valósult meg az idén. A néptánc, népzene és népmese hagyományainak ápolása – továbbadása a céljük.2025-ben is intézményünkben várják szeretettel a kicsiket és nagyokat programjukra.

**Gyermek Néptánccsoport**

Heti rendszerességgel találkoznak, települési rendezvényeink, civil szervezetek báljainak műsorát színesítik. Felkészítő pedagógusuk Nagy Kata.

# **Egyeki Satrafák**

# Havi rendszerességgel találkoznak**.** Települési rendezvények színfoltjai. Márciusban, Debrecenben a XIV.Országos Nyugdíjas Ki- Mit-Tud és Népek Tánca-Népek Zenéje Fesztiválon első helyezést értek el.

**Művelődési Ház Rendezvényei:**

**Március 15**. Nemzeti Ünnep

**Március 23**. Húsvétváró

Helyi kézművesek vására – tojásfa díszítés kézműves foglalkozás –Tini Disco csatlakozott a programhoz az Egyeki Családsegítő szolgálat is.

**Április 23.** Kirándulás Gyulára a NMI Közösségépítő program keretén belül

/csoportjaink és szakköri tagok/

**Április 26-27** Tájházak Napja helyszín Tájház

Programunkhoz csatlakozott a Mozgáskorlátozottak Hajdú- Bihar Megyei Egyesülete

„Bográcsos Ételek Fesztiválja” rendezvényével

**Május 1**. Majális – Zenés felvonulás – Májusfa állítás Helyszín: Könyvtár

**Május 10** Magyarországi Falumegújítási Díj és A Hortobágyi Tisza mente Natúrpark címbirtokossági átadó / részt vettünk segítettük a szervezők munkáját/

**Május 30.** Gyöngy fűző szakkör kiállítás megnyitója

A tárlat 2024. június 30-ig volt megtekinthető a Könyvtárban

**Június 26.** Almási Dezsőné Gobelin kiállításának megnyitója

A tárlat július 12-ig volt megtekinthető az Alkotóházban

„ Értékes Nap” Tiszacsegei és az Egyeki Nőklub közösségi programja a hagyományos csigacsinálás volt.

**Július 13.** Vacsora Fehérben Szent József Plébánia rendezvénye /Tácház a Néptánccsoportjaink közreműködésével/

**Október 5** Retro kiállítás megnyitó Kapcsos József gyűjteményéből

A tárlat Október 18-ig volt megtekinthető az Alkotóházban

**Október 22** Nemzeti Ünnep

**December 13-14** Idősek Adventje

A Nemzeti Művelődési Intézet Debreceni Igazgatósága jóvoltából az idén 3 szakköri tevékenységhez kapott alapcsomagokat településünk.

Mézeskalács készítő - Bútorfestő - Gyertyaöntő szakkör. A szakköri tagok száma 23 fő.

Mindennapjainkról fotók készülnek, amelyek megtekinthetők a NMI és A Szakkör.hu oldalán.

Május végén a szakköri munkákból kiállítást szervezünk.

**Záró gondolatok:**

Célunk eddig is az volt, és továbbra is az, hogy kulturált szórakozási lehetőséget és szabadidős tevékenységet nyújtsuk településünk minden korosztálya számára.

Hálásan köszönöm Egyek Nagyközség Polgármesterének, Képviselőtestületének támogatását és bizalmát.

Egyek.2025.02.03.

Feketéné Zsiga Veronika

közm.szakember